

RĪGAS DAUGAVGRĪVAS PAMATSKOLA

Parādes iela 5C, Rīga, LV-1016, tālrunis 67432168,fakss 67430210,e-pasts [rdgps@riga.lv](mailto:rdgps@riga.lv)

DROŠĪBAS NOTEIKUMI

|  |  |
| --- | --- |
| Rīgā | |
| 12.10.2022. | Nr.PSD-22-1-ins |

**Sporta kompleksa izmantošanas drošības noteikumi**

*Izdoti saskaņā ar Ministru kabineta 22.08.2023. noteikumu*

*Nr. 474 “Kārtība, kādā nodrošināma izglītojamo*

*profilaktiskā veselības aprūpe, pirmā palīdzība*

*un drošība izglītības iestādēs un to*

*organizētajos pasākumos” 17. punkta*

*17.13. apakšpunktu un skolas Nolikumu*

1. **Vispārējie jautājumi**
2. Noteikumi par Rīgas Daugavgrīvas pamatskolas sporta kompleksa (turpmāk tekstā -Stadions) izmantošanu ir saistoši visām personām, kuras apmeklē Stadionu. Noteikumu mērķis ir nodrošināt drošību Stadiona apmeklētājiem.
3. Stadionā ietilpst 400 m skrejceļš ar vieglatlētikas sektoriem, futbola laukums ar dabīgo segumu, basketbola laukums ar sintētisko segumu, minifutbola laukums ar sintētisko segumu, skeitborda rampa, trenažieri, slidotava.
4. Stadiona publiskās izmantošanas laikā par drošības, sabiedriskās kārtības un šo noteikumu ievērošanu, kā arī inventāra saglabāšanu atbild paši apmeklētāji, mācību nodarbības un sporta pasākuma laikā atbild sporta skolotājs, treneris, sporta instruktors, sporta organizators un sporta kompleksa vadītājs.
5. Pilngadīga persona ir atbildīga par sava veselības stāvokļa atbilstību izvēlētajām fiziskajām aktivitātēm, par nepilngadīgo personu ir atbildīgi vecāki vai pilnvarotās personas.
6. Apmeklētāji var izmantot Stadiona sporta laukumus un inventāru tikai tam paredzētajiem mērķiem, ievērojot teritorijas, futbola laukuma, aprīkojuma izmantošanas un lietošanas noteikumus. Nedrīkst izmantot bojātu sporta inventāru, bojājuma gadījumā nepieciešams paziņot apsardzei vai Stadiona darbiniekiem.
7. Drošības noteikumi slidotavā
8. Visiem apmeklētājiem nepieciešams cienīt citus slidotavas apmeklētājus un netraucēt tiem, lai neradītu draudus paša un citu drošībai.
9. Uz ledus drīkst atrasties tikai ar slidām.
10. Slidot ieteicams ar cimdiem un lietot aizsargķiveres.
11. Ar slidām pārvietoties tikai pa ledu un gumijas paklāju pie slidotavas, lai nebojātu slidas.
12. Slidojot jāizvēlas atbilstošs ātrums, lai netraucētu un netraumētu citus apmeklētājus.
13. Aizliegts:
    1. sēdēt uz apmalēm;
    2. lauzt, aprakstīt vai citādi bojāt slidotavas aprīkojumu, inventāru;
    3. staigāt ar slidām pa gumijoto skrejceliņu un citiem Stadiona laukumiem.
14. Visi priekšmeti, kas var apdraudēt slidotāju drošību, jāatstāj ārpus slidotavas teritorijas.
15. Spēlēt hokeju var tikai tad, kad ledus biezums sasniedz noteiktu atzīmi uz apmalēm, ievērojot slidotavas izmantošanas grafiku.
16. **Drošības noteikumi uz slēpēm**
17. Stadiona skrejceļu izmantot slēpošanai drīkst tikai tad, kad sniega kārta sasniedz 10 cm biezumu, lai ar nūjām nebojātu skrejceļa gumijoto virsmu.
18. Ar slēpēm pārvietoties tikai pa slēpošanas trasi.
19. Slēpot pa trasi noradītājā virzienā, ievērojot distanci no citiem slēpotājiem.
20. Nedrīkst stāvēt uz trases, traucējot citiem slēpotājiem.
21. Aizliegts:
    1. staigāt pa slēpošanas trasi;
    2. slēpot un staigāt pa lielo futbola laukumu, lai nebojātu zāliena kārtu.
22. **Drošības noteikumi uz skrituļslidām, skrejriteņa, skeitborda**
23. Vizinoties ar skeitbordu, skrituļslidām un skrejriteni, jāizmanto speciāli aizsardzības līdzekļi – ķivere, aizsargi elkoņiem, plaukstām un ceļgaliem.
24. Vizināties ar skeitbordu drīkst tikai sporta apavos ar reljefu vai gumijotu zoli. Priekšroka ir speciāliem skeitbordam paredzētajiem apaviem (botēm) ar gumijotu pamatni: apaviem jāamortizē triecieni, stingri jāsaķeras ar dēli un pēc nepieciešamības jāslīd pa to.
25. Vizināties ar skeitbordu, skrituļslidām un skrejriteni drīkst norobežotā ar asfaltu noklātā Skolas pagalma teritorijā.
26. Aizliegts vizināties ar skeitbordu, skrituļslidām un skrejriteni un citu nomas inventāru ārpus Skolas teritorijas.
27. Nedrīkst vizināties ar skeitbordu, skrituļslidām un skrejriteni lietus laikā, pa slapju asfaltu.
28. Skeitparka zonā:
    1. Esiet pieklājīgi un uzmanīgi;
    2. Pirms katra trika pārliecinieties vai nav radušies, kādi šķēršļi to veikšanai;
    3. Izvēlaties atpūtas vietu tā, lai netraucētu citiem apmeklētājiem;
    4. Izvēlaties trikus izvērtējot savas spējas, sarežģītību un amplitūdu.
29. Skeitparka teritorijā aizliegts:
    1. Atrasties skeitparka rampā bez skrituļslidām, skeitborda;
    2. Sēdēt uz rampas norobežojumiem;
    3. Radīt jebkādus šķēršļus apmeklētājiem;
    4. Ziemas periodā atrasties skeitparka rampā, braukt ar ragaviņām un šļūkt.
30. Skeitparks ir paaugstinātas bīstamības teritorija, tādēļ svarīgi ir ievērot augšminētās prasības. Skola nenes atbildību par jebkurām apmeklētāju traumām neatkarīgi no to rašanās cēloņiem.
31. **Drošības noteikumi trenažieru laukumā**
32. Trenažieru laukuma aprīkojums jāizmanto tam paredzētājos nolūkos.
33. Uz trenažiera vienlaicīgi drīkst atrasties tikai viens cilvēks.
34. Nav ieteicams izmantot āra trenažieru laukuma aprīkojumu lietus laikā uz slidenas virsmas.
35. Pirms trenažiera izmantošanas jāpārliecinās, vai viņš ir darba kārtībā.
36. Ja trenažieris ir bojāts, nekavējoties jāziņo par to sporta kompleksa darbiniekam vai apsardzes darbiniekam.
37. Aizliegts izmantot bojāto trenažieri.
38. **Drošības noteikumi sporta spēļu (futbola, basketbola, volejbola) laukumos**
39. Spēlējot sporta spēles jāievēro attiecīgas spēles noteikumi.
40. Sporta spēļu laukumi jāizmanto tikai attiecīgai sporta spēlei.
41. Sporta spēļu laukumos jāuzturas piemērotos apavos un apģērbā.
42. Skatītāji drīkst atrasties ārpus laukuma, skatītājiem paredzētajās vietās, netraucējot spēles dalībniekiem.
43. **Drošības noteikumi uz batuta**
44. Batutu vienlaicīgi var izmantot tikai viens cilvēks.
45. Maksimāli pieļaujamais svars uz batuta ir 100 kg.
46. Bērni līdz 10 gadu vecumam batutu drīkst izmantot tikai vecāku klātbūtnē vai ar rakstisku vecāku atļauju.
47. Uz batuta jālēkā bez apaviem, obligāti ar zeķēm.
48. Pirms lēkāšanas uz batuta jāpārliecinās vai kabatās nav traumējoši, plīstoši priekšmeti (atslēgas, mobilais telefons un tml.).
49. Lēkājot uz batuta jāizvairās no nokļūšanas vietās, kur atsperes pievienojas karkasam.
50. Aizliegts:
    1. skriet pa batuta virsmas ārējo malu;
    2. lēkt uz aizsargtīkla norobežojuma;
    3. taisīt akrobātiskus trikus (kūleņi un tml.);
    4. līst apakšā zem batuta;
    5. lēkāt, ja batuta virsma ir slapja;
    6. lēkāt uz batuta košļājot košļājamo gumiju.
51. Batuts ir paaugstinātas bīstamības teritorija, tādēļ svarīgi ir ievērot augšminētās prasības. Skola nenes atbildību par jebkurām apmeklētāju traumām neatkarīgi no to rašanās cēloņiem.
52. **Drošības noteikumi vieglatlētikas sektorā**
53. Pa skrejceliņu jāskrien pretēji pulksteņa rādītāja virzienam.
54. Tāllēkšanas bedre jāizmanto tikai tāllēkšanai.

**9. Noslēguma jautājumi**

1. Sporta kompleksa apmeklētājiem bez ierunām jāpilda Stadiona darbinieku un apsardzes norādījumi.
2. Gadījumos, kad apmeklētājs neievēro šos noteikumus, Stadiona darbinieki un apsardze ir tiesīgi liegt tālāku iespēju izmantot Stadionu, var izraidīt no Stadiona vai izsaukt pašvaldības policiju.

Direktore O.Seļutina

Torbenko 27832762